Diari Oficial de la Generalitat Valenciana


Sumari del DOGV 1130, del 28-08-1989 (1989/814987)

RESOLUCIÓ de 31 de juliol de 1989, del Director General d'Administració Local de la Conselleria d'Administració Pública de la Generalitat Valenciana, per la qual s'ordena de publicar un text d'Ordenança Fiscal General de Gestió, Recaptació i Inspecció dels Tributs Locals.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1130

Data del DOGV
:   28-08-1989

Secció del DOGV
:   ALTRES DISPOSICIONS

Número del document
:   1989/814987


Data del document
:   31-07-1989

Organisme emissor
:   Conselleria d'Administració Pública

Tipus de document
:   Resolució

Correcció d'errades

Resolució de 31 de juliol de 1989, del Director General d'Administració Local de la Conselleria d'Administració Pública de la Generalitat Valenciana, per la qual s'ordena de publicar un text d'Ordenança Fiscal General de la Gestió, Recaptació i Inspecció dels Tributs Locals.  
La Llei 39/88 de 28 de desembre que regula les Hisendes Locals, obliga a les Entitats Locals a adoptar abans de l'1 de gener de 1990 els acords necessaris per tal de renovar totes les Ordenances Fiscals fins aleshores vigents. La qual cosa els obligarà a efectuar un esforç normatiu considerable que, en el cas dels municipis de menor capacitat de gestió, minvarà durant un llarg període la resta de les seues activitats.  
La competència per a la imposició i ordenació està atribuïda als ens locals que han d'aprovar cadascuna de les Ordenances, i podran a més a més establir Ordenances generals de gestió com a recaptació i inspecció.  
L?establiment d'una Ordenança general pot simplificar, en gran mesura, l?ordenació i imposició singular de cada tribut, i també solucionar part dels problemes que es poden plantejar.  
Les nombroses consultes rebudes sobre el tema ha fet que per part d'aquesta Direcció General es redacte el text d'una Ordenança Fiscal General que és publicada amb la finalitat que puga ser utilitzat per aquells ens locals que consideren que aquest text conté les solucions que necessiten.  
La publicació no suposa l?eliminació de cap tràmit, i en conseqüència hauran d'aprovar-se i publicar-se en la forma prevista amb caràcter general per aquelles entitats que l'adopten.  
I per aquesta raó he resolt,  
Primer  
Publicar com a annex d'aquesta Resolució el text d'una Ordenança Fiscal General de Gestió, Recaptació i Inspecció dels Tributs Locals, per tal que puga ser utilitzat totalment o parcial per aquelles Entitats Locals que ho consideren escaient, per a l'aprovació mitjançant el procediment establert legalment.  
Segon  
Aquesta publicació es podrà utilitzar com a referència i substituir la publicació del text íntegre, en cas que alguna de les respectives redaccions dels Butlletins Oficials de la Província es veiés materialment impossibilitada de dur a terme la publicació del text íntegre abans de l'1 de gener de 1990. Amb aquesta finalitat quan es remetesca l?edicte al BOP es farà constar, si s'escau, que es correspon amb el publicat en el Diari Oficial de la Generalitat Valenciana i Butlletí Oficial de la Província corresponent i les seues dates.  
València, 31 de juliol de 1989. - El Director General d?Administració Local: Rafael de Juan i Fenollar.  
ANNEX  
Ordenança general de gestió, recaptació i inspecció dels tributs locals  
TITOL I  
Normes generals en matèria tributària  
CAPITOL I   
Principis generals  
Objecte  
Article 1  
Aquesta Ordenança Fiscal General té com a finalitat establir els principis bàsics i les normes de gestió, recaptació i inspecció comunes a totes les exaccions que constitueixen el règim fiscal d'aquesta Entitat Local, i es dicta fent ús de la potestat reglamentària específica que li atribueix l'article 106.2 LRBRL i d'acord amb el sistema de fonts establert en l'article 5.E de l'esmentada Llei bàsica. Les normes d'aquesta Ordenança es consideraran part integrant de les Ordenances dels tributs propis, en tot allò que no hi estiga especialment regulat.  
Article 2  
Ambit d'aplicació  
Aquesta Ordenança Fiscal General obligarà:  
a) Ambit territorial: en tot el territori del terme municipal.  
b) Ambit temporal: des de la seua aprovació fins la modificació o derogació.  
c) Ambit personal: a totes les persones físiques o jurídiques susceptibles de drets i obligacions fiscals i també als ens col·lectiu que sense personalitat jurídica siguen capaços de tributació per ser centre d'imputació de rendes, propietats o activitats, segons el que estableix l'article 33 de la Llei general Tributària.  
Interpretació de les Ordenances  
Article 3  
1. Exercint-se la potestat reglamentària de les Entitats Locals en matèria tributària a través de les ordenances fiscals, que regulen els seus tributs i el de l?ordenança general de recaptació i inspecció, el Ple en podrà dictar disposicions interpretatives i aclaratòries.  
2. No s'admetrà l'analogia per estendre més enllà dels seus termes estrictes l'àmbit del fet imposable o el de les exempcions o bonificacions.  
3. Per evitar el frau de llei s'entendrà, als efectes del número anterior, que no existeix extensió del fet imposable quan s'agreugen fets realitzats amb la finalitat provada d'eludir el tribut, sempre que produesquen un resultat equivalent al que es deriva del fet imposable. Per a declarar que existeix el frau de llei caldrà un expedient de l?Administració que aporte la prova corresponent i concedesca audiència a l'interessat.  
Article 4  
S'exigirà l'exacció amb la vertadera naturalesa jurídica i econòmica del fet imposable.  
CAPITOL II   
Elements de la relació tributària  
El fet imposable  
Article 5  
1. El fet imposable és el pressupost de naturalesa jurídica o econòmica fixada en la Llei i Ordenança Fiscal corresponent, si s'escau, per a configurar cada exacció i la realització de la qual origina el naixement de l?obligació de contribuir.  
2. Les Ordenances dels respectius tributs completaran, si s'escau, la determinació concreta del fet imposable mitjançant l?esment dels supòsits de no subjecció, així com les condicions en què naix l?obligació de contribuir.  
Subjecte passiu  
Article 6  
En tot allò relatiu al subjecte passiu (principis generals, responsables del tribut, capacitat d'obrar i domicili fiscal), s'atendrà a allò que disposen els articles 30 al 46 de la Llei General Tributària, i a les modificacions que amb posterioritat puguen promulgar-se sobre aquestes matèries.  
Especialment, i pel que fa al domicili fiscal, quan no s'efectue la preceptiva declaració del domicili dins el terme municipal, tindran la consideració de representants dels titulars de la propietat o activitat econòmica:  
a) Els administradors, apoderats o encarregats dels propietaris de béns o titulars d'activitats econòmiques.  
b) Si de cas hi manca, els masovers, arrendataris o parcers de finques rústiques, quan els seus propietaris o administradors no residesquen en el terme municipal.  
c) Els llogaters de finques urbanes, quan cadascuna d'elles estiguera llogada a una sola persona i no residira en la localitat l'amo, l'administrador o l?encarregat.  
Base de gravamen  
Article 7  
S'entén per base de gravamen, la qualificació del fet imposable com a mòdul d'imposició als efectes de fixar el deute tributari mitjançant l'aplicació d'una tarifa o d'una quantitat fixa assenyalada en cada cas.  
Article 8  
El règim d'estimació directa o indirecta que siga d'aplicació respecte de la determinació de les bases tributàries, es regirà per allò que disposen els articles 48, 50 i 51 Llei General Tributària, i s'estableix en l?ordenança pròpia de cada exacció els mitjans i els mètodes per determinar la base imposable dins els règims expressats.  
CAPITOL III  
Deute tributari  
Article 9  
1. El deute tributari és la quantitat que el subjecte passiu deu a l'Administració integrada per la quota tributària i incrementada, si s'escau, amb els conceptes següents:  
a) Els recàrrecs exigibles legalment sobre les bases o les quotes.  
b) L?interés de demora, que serà l?interés legal dels diners vigent el dia que comence el guany d'aquest, i s'incrementa en un vint-i-cinc per cent, tret que la Llei de Pressupostos Generals de L?Estat establesca un altre diferent.  
c) El recàrrec per ajornament, fraccionament o prórroga, fixat en el deu per cent.  
d) El recàrrec d'urgència que serà del vint per cent.  
e) Les sancions pecuniàries de caràcter fiscal.  
2. L?interés de demora s'aplicarà:  
a) Als ajornaments, fraccionaments i pròrrogues que es concedesquen per al pagament del deute.  
b) A les infraccions greus.  
3. Quan la Inspecció de tributs o el corresponent servei municipal que tinga atribuït aquesta comesa, no haja apreciat l?existència d'infraccions tributàries, computarà els interessos de demora des del dia d'acabament del termini voluntari de pagament fins la data de l'acta.  
Quan concórreguen infraccions tributàries greus, seran exigibles interessos de demora pel temps transcorregut entre l'acabament del termini voluntari de pagament i el dia en què se sancionen les infraccions.  
Determinació de la quota  
Article 10  
La quota serà determinada:  
a) Per quantitat fixa, assenyalada a l?efecte en la corresponent Ordenança com a mòdul de tributació.  
b) Mitjançant tarifes establertes en les Ordenances pròpies de cada tribut, que s'aplicaran sobre la base de gravamen.  
c) S'aplicarà al valor base d'imposició el tipus de gravamen que corresponga.  
d) Globalment en les contribucions especials, per al conjunt dels que estan obligats a contribuir, pel tant per cent del cost de les obres i instal·lacions que s'impute a l?interés particular, i es distribuirà la quota global entre els subjectes passius, d'acord amb mòduls que es fixen.  
Article 11  
1. Per a la determinació de la quantia de les taxes caldrà tenir-se en compte criteris genèrics de capacitat econòmica que responguen a paràmetres objectius de titularitat o gaudiment efectiu de renda i patrimoni dels subjectes obligats a satisfer-los.  
2. Les quantitats fixes o els percentatges sobre la base referits a categories vials, seran aplicats d'acord amb l?índex fiscal de carrers aprovat per aquest Ajuntament, amb caràcter general o per a cada tribut en especial.  
Extinció del deute tributari  
Article 12  
El deute tributari s'extingirà, totalment o parcial, segons els casos, per:  
a) Pagament.  
b) Prescripció.  
c) Compensació, segons el que estableix l'article 68 de la Llei General Tributària i l'article 109 de la Llei de Bases de Règim Local.  
d) Condonació.  
e) Insolvència provada del deutor.  
Del pagament  
Article 13  
Pel que fa al pagament dels deutes tributaris s'estarà, en general, a allà previst en el títol II, capítol V, secció 2a, de la Llei General Tributària i a allò previst en el títol III d'aquesta Ordenança.  
De la prescripció  
Article 14  
1. Prescriuran als cinc anys els drets i accions següents:  
1.1. En favor dels subjectes passius:  
a) El dret de l'Administració per a determinar el deute tributari mitjançant l?oportuna liquidació, aquest termini comptat des del dia del guany o, si s'escau, des del dia en què finalitze el termini reglamentari per tal de presentar la corresponent declaració o autoliquidació.  
b) L?acció per a exigir el pagament dels deutes tributaris liquidats, comptat des de la data en què finalitze el termini de pagament voluntari.  
c) L?acció per a imposar sancions tributàries, comptat des del moment en què es cometeren les respectives infraccions.  
1.2. En favor de l'Administració: el dret a la devolució d'ingressos indeguts, comptat des del dia en què es va realitzar aquest ingrés.  
2. Els terminis de prescripció a què es refereix l'apartat 1.1 del número anterior s'interrompen:  
a) Per qualsevol acció administrativa realitzada amb coneixement formal del subjecte passiu que condueix al reconeixement, regularització, inspecció, assegurança, comprovació, liquidació i recaptació de l?exacció produïda per cada fet imposable.  
b) Per la interposició de reclamacions o recursos de qualsevol classe; quan per culpa imputable a la pròpia Administració, aquesta no resolga dins del termini marcat per la legislació vigent el període de prescripció, tornarà a computar-se a partir del moment en què s'haja d'entendre transcorregut aquest termini.  
c) Per qualsevol actuació del subjecte passiu que condueix al pagament o liquidació del deute tributari.  
Per al cas de l'apartat 1.2 del número 1 anterior, el termini de prescripció s'interromprà per qualsevol acte fefaent del subjecte passiu que pretenga la devolució de l'ingrés indegut, o per qualsevol acte de l?Administració en què es reconega la seua existència.  
3. La prescripció s'aplicarà d'ofici, sense necessitat que la invoque o excepcione al subjecte passiu.  
De la condonació  
Article 15  
Els deutes tributaris sols podran ser objecte de condonació, rebaixa o perdó, d'acord amb Llei, en la quantia i amb els requisits que en aquesta es determine.  
Insolvència provada del deutor  
Article 16  
Els deutes tributaris que no hagen pogut fer-se efectius per insolvència provada del subjecte passiu i la resta de responsables, es declararan provisionalment extingits en la quantia procedent, mentre no es rehabiliten dins el termini de prescripció. Si després que el termini haja vençut no s'ha rehabilitat el deute, aquest quedarà definitivament extingit.  
CAPITOL IV   
Les infraccions tributàries i la seua sanció  
Article 17  
El concepte d'infracció tributària, les seues classes i tipificació, les sancions aplicables i els òrgans competents per a la seua imposició, la graduació, la quantia i condonació, si s'escau, i la resta de conseqüències jurídiques en matèria d'infraccions tributàries les regulen els articles 77.a 89 de la vigent Llei General Tributària i el Reial Decret 2631/85, de 18 de desembre, sobre procediment per a sancionar les infraccions tributàries, amb les peculiaritats que s'assenyalen en els articles següents.  
Concepte  
Article 18  
1. Són infraccions tributàries les accions i omissions tipificades i sancionades en les Lleis.  
2. Seran subjectes infractors les persones físiques o jurídiques que realitzen les accions o omissions tipificades com a infraccions en les Lleis i, en particular, aquelles a les quals es refereix l'apartat 3 de l'article 77 de la Llei General Tributària.  
Classes d'infraccions tributàries  
Article 19  
Les infraccions tributàries podran ser simples o greus.  
Article 20  
1. Constitueixen infraccions simples l'incompliment d'obligacions o deures tributaris exigits a qualsevol persona, siga o no subjecte passiu, per raó de la gestió dels tributs i quan no constituesquen infraccions greus.  
2. Dins els límits establerts per la Llei, les Ordenances dels tributs podran especificar supòsits d'infraccions simples, d'acord amb la naturalesa i les característiques de la gestió de cadascun d'ells.  
Article 21  
Constitueixen infraccions greus les conductes següents:  
a) Deixar d'ingressar, dins dels terminis reglamentaris assenyalats, la totalitat o part del deute tributari, dels pagaments a compte o fraccionats, així com de les quantitats retingudes o que hagueren hagut de retenir  
b) Gaudir o obtenir indegudament beneficis fiscals, exempcions, desgravacions o devolucions.  
c) Determinar o acreditar improcedentment partides positives o negatives a deduir o compensar en les bases o en la quota en declaracions liquidacions pròpies o d'altres.  
Sancions  
Article 22  
Les infraccions tributàries seran sancionades, segons els casos, mitjançant multa pecuniària fixa o proporcional, i seran acordades i imposades per l?òrgan que ha de dictar l'acte administratiu pel qual es practique la liquidació tributària.  
Article 23  
Les sancions tributàries seran graduades atenent a cada cas concret a:  
a) La bona o mala fe dels subjectes infractors.  
b) La capacitat econòmica del subjecte infractor.  
c) La sanció repetida d'infraccions tributàries.  
d) La resistència negativa o obstrucció a l'acció investigadora de l'Administració tributària.  
e) El compliment espontani de les obligacions o deures formals i el retard en aquest.  
f) La transcendència per a l?eficàcia de la gestió tributària de les dades, informes o antecedents no facilitats i, en general, l?incompliment de les obligacions formals, pel que fa a les comptables o registrats i de col·laboració o informació a l'Administració tributària.  
g) La quantia del perjudici econòmic ocasionat a la Hisenda municipal.  
h) La conformitat del subjecte passiu, o del responsable a la proposta de liquidació que li siga formulada.  
Límit de les sancions  
Article 24  
1. Cada infracció simple serà sancionada amb una multa de 1.000 a 150.000 pessetes, tret del que disposa els supòsits especials inclosos a l'article 83 de la Llei General Tributària.  
2. Les infraccions tributàries greus seran sancionades amb multa proporcional del mitjà al triple del deute tributari. Així mateix seran exigibles interessos de demora pel temps transcorregut entre la finalització del termini voluntari de pagament i el dia en què siguen sancionades les infraccions.  
Condonació de sancions  
Article 25  
Per causes justificades mitjançant expedient instruït a l'efecte, les multes imposades en concepte de sancions tributàries, podran reduir-se o deixar sense efecte mitjançant condonació graciable amb respecte, en qualsevol cas, d'allò que disposa la normativa tributària vigent.  
La condonació graciable la concediran discrecionalment els òrgans resolutius de la Corporació municipal, amb els límits següents:  
a) Per la Presidència, quan l?import de la sanció no excedesca de 100.000 pessetes.  
b) Pel Ple, les superiors a 100.000 pessetes.  
Caldrà, en qualsevol cas, la prèvia sol·licitud dels subjectes passius o responsables del tribut, i que aquests renuncien expressament a l?exercici de tota acció d'impugnació corresponent a l'acte administratiu pel qual s?aprove la liquidació que incloga, de la qual derive la sanció tributària, la condonació de la qual se sol·licite. En principi el benefici de la condonació no podrà aplicar-se a les persones que siguen reincidents, tret que concorregueren circumstàncies excepcionals que l?òrgan resolutori considere acceptable per tal d?atorgar el benefici.  
CAPITOL IV   
Règim de previsió d?actes en via administrativa i recursos  
Article 26  
Pel que fa a la revisió d'actes en matèria de gestió tributària i de recursos sobre actes d'aplicació i efectivitat dels tributs locals, serà d'aplicació el que disposa l'article 14 de la Llei 39/89, de 28 de desembre, relacionada amb els articles 108, 110 i 113 de la Llei vigent 7/85, de 2 d'abril.  
Article 27  
Contra els actes de les Entitats Locals sobre aplicació i efectivitat dels tributs locals, podrà formular-se, davant l?òrgan que els va dictar, el corresponent recurs de reposició previ al contenciós administratiu en el termini d'un mes, comptador des de l'endemà de la notificació expressa o exposició pública dels corresponents padrons o matricules de contribuents; contra la denegació d'aquest recurs els interessats podran interposar recurs contenciós administratiu, en el termini de dos mesos si la denegació fos expressa i d'un any si fos tàcita a comptar des de la data d'interposició del respectiu recurs de reposició.  
Article 28  
Els interessats podran interposar directament el recurs contenciós administratiu contra els actes que posen fi a les reclamacions formulades en relació amb els acords d'aquesta Corporació, en matèria d'imposició de tributs i aprovació i modificació d'Ordenances Fiscals, en el termini de dos mesos comptadors des de la publicació d'aquests en el Butlletí Oficial de la Província.  
Article 29  
El règim de suspensió d'actes i acords sobre aplicació i efectivitat dels tributs locals, serà el fixat per l'article 14 de la Llei 39/88, d'Hisendes Locals.  
Article 30  
L?Administració podrà rectificar, en qualsevol moment, d'ofici o a instància de l'interessat, i sempre que no hagen transcorregut cinc anys des que es va dictar l'acte objecte de rectificació, els errors materials o de fet, així com els aritmètics.  
TITOL II   
Normes de gestió tributària  
Ambit i caràcter de la gestió  
Article 31  
1. La Gestió de les exaccions comprén totes les actuacions necessàries per tal de determinar el deute tributari i la seua recaptació.  
2. Els actes de determinació de les bases i deutes tributaris gaudeixen de presumpció de legalitat que sols podrà destruir-se mitjançant revisió, revocació o anul·lació practicades d'ofici o per raó dels recursos pertinents.  
3. Aquests actes seran immediatament executius, tret que una disposició establesca expressament el contrari.  
Les consultes  
Article 32  
1. Els subjectes passius podran formular a l?Administració consultes degudament documentades pel que fi al règim o a la classificació tributària que, en cada cas, els corresponga. La contestació .tindrà caràcter d'informació i no el de l'acte administratiu, i no vincularà a l?Administració ni a l'administrat, tret dels supòsits previstos en el article 107.2 de la Llei General Tributària.  
2. Tanmateix, el subjecte passiu que, dins del termini, complirà amb les obligacions tributàries d'acord amb la contestació que a la seua consulta donés l'Administració, no incorrerà en responsabilitat si la consulta va reunir els requisits següents:  
a) Que hagués comprés tots els antecedents i circumstàncies necessàries per a la formació del judici de l'Administració.  
b) Que aquells antecedents i circumstàncies no hagueren patit alteració posterior; i  
c) Que s'hagués formulat la consulta abans de produir-se el fet imposable o dins el termini concedit per a la seua declaració.  
3. L?exenció de responsabilitat cessarà quan es modifique la legislació aplicable i no impedirà, en cap cas, l?exigència d'interessos de demora a més a més de les quotes, imports o recàrrecs pertinents.  
4. Els interessats no podran iniciar cap recurs contra la contestació, encara que puguen fer-ho posteriorment contra l'acte administratiu basat en aquesta.  
5. Correspon al President de l'Entitat Local l'evacuació de les consultes regulades en aquest article.  
Iniciació de la gestió tributària  
Article 33  
La gestió dels tributs s'iniciarà:  
a) Per declaració o iniciativa del subjecte passiu.  
b) D?ofici.  
c) Per actuació investigadora.  
d) Per denúncia pública.  
Declaració Tributària  
Article 34  
1. Serà considerada declaració tributària tot document pel qual es manifeste o reconega que s'han donat o produït les circumstàncies o elements d'un fet imposable, s'entén també com aquesta declaració la presentació del document en què continga o constituesca un fet imposable.  
2. En cap cas s'exigirà que les declaracions fiscals es formulen sota jurament o promesa.  
3. Al temps de la presentació es donarà als interessats un rebut acreditatiu d'aquesta, i podrà servir a aquests efectes el duplicat de la declaració.  
Obligatorietat de la seua presentació  
Article 35  
Serà obligatòria la presentació de la declaració dins dels terminis determinats en cada Ordenança particular, i en general, dins el termini de trenta dies comptadors des de l?endemà a aquell en què es produesca el fet imposable. La no presentació dins el termini serà considerada com a infracció simple i sancionada com a tal.  
Efectes de la presentació  
Article 36  
1. La presentació de la declaració davant l'Administració no comporta acceptació o reconeixement de la procedència del gravamen.  
2. L?Administració pot recaptar declaracions i l'ampliació d?aquestes, així com la subsanació dels defectes observats quan fos necessari per tal de liquidar l?exacció i per a la seua comprovació.  
Liquidació del deute tributari  
Article 37  
Determinades les bases imposables, la gestió continuarà mitjançant la pràctica de la liquidació per tal de fixar el deute tributari l'aprovació del qual correspondrà, tret si la disposició legal expressa el contrari, al President de l'Entitat Local.  
Article 38  
Tipus de liquidacions  
1. Les liquidacions seran provisionals o definitives.  
Tindran la consideració de definitives:  
a) Les practicades prèvia investigació administrativa del fet imposable i comprovació de la base de gravamen, tant si hi ha liquidació provisional o no.  
b) Aquelles que no hagen estat comprovades dins el termini de prescripció.  
2. Fora dels casos que s'indica en el número anterior, les liquidacions tindran caràcter de provisionals, siguen a compte, complementàries, caucionals, parcials o totals, així com les autoliquidacions.  
Comprovació a efectes de la liquidació  
Article 39  
1. L?Administració no està obligada a ajustar les liquidacions a les dades consignades en les seues declaracions pels subjectes passius. Amb aquesta finalitat l'Administració comprovarà, en practicar les liquidacions, tots els actes, elements i valoracions consignades en les declaracions tributàries a través de la seua activitat d'investigació regulada en el Títol IV d'aquesta Ordenança.  
2. L?augment de base tributària sobre aquella que resulta de la comprovació de les declaracions s'haurà de notificar al subjecte passiu, amb expressió concreta dels fets i elements addicionals que la motiven, conjuntament amb la liquidació que es practique.  
Notificació de la liquidació  
Article 40  
1. Les liquidacions seran notificades als subjectes passius amb expressió:  
a) Dels elements essencials d'aquestes.  
b) De les mesures d'impugnació que puguen ser exercitades, amb indicació de terminis i òrgans davant els quals hagen d'interposar-se.  
c) Del lloc, termini i forma en què ha de ser satisfet el deute tributari.  
2. Les notificacions defectuoses tindran efecte a partir de la data en què el subjecte passiu es done expressament per notificat, interpose el recurs pertinent o efectue l'ingrés del deute tributari.  
3. Tindran efecte pel transcurs de sis mesos les notificacions practicades personalment als subjectes passius que tot i contenir el text íntegre de l'acte hagueren omès algun altre requisit, tret que s'haja fet protesta formal dins d'aquest termini en sol·licitud que l?Administració rectifique la deficiència.  
Padró o matrícula de contribuents  
Article 41  
1. Podran ser objecte de padró o matrícula de contribuents, els tributs en els quals per la seua naturalesa, la realització del fet imposable tinga caràcter periòdic.  
2. Els subjectes passius estaran obligats a posar en coneixement de l'Administració, dins el termini de trenta dies hàbils següents a aquell en què es produesca, tota modificació sobrevinguda que puga originar alta, baixa o alteració en el padró.  
3. Les altes es produiran:  
a) Per declaració del subjecte passiu.  
b) D'ofici o per l'acció investigadora de l'Administració.  
Tindran efecte les altes des de la data que es practiquen o en altra que, per disposició de cada Ordenança particular, nasca l?obligació de contribuir.  
4. Les baixes hauran de ser sol·licitades pels subjectes passius, i després de ser comprovades, produiran, si s?escau, la definitiva eliminació del padró, amb efectes a partir del període següent a aquell en què hagueren estat presentades, tret les excepcions que s'establesquen en cada Ordenança particular.  
Aprovació, exposició al públic i reclamacions dels padrons.  
Article 42  
1. Els padrons o matricules se sotmetran cada exercici a l'aprovació de la Presidència i s'exposaran al públic a efectes d'examen, reclamació i correcció de dades per part dels legítimament interessats, durant el termini de quinze dies.  
2. L?exposició al públic es realitzarà fixant l'edicte en el tauler d'anuncis de la Casa Consistorial i se n'insertarà còpia en el Butlletí Oficial de la Província.  
Article 43  
L?exposició al públic dels padrons i matricules que continguen la quota tributària produirà els efectes de notificació de la corresponent liquidació, i els interessats podran interposar recurs de reposició contra aquesta en el termini d'un mes comptat des de l?endemà de la data de finalització del període d?exposició pública.  
Caràcter de registre públic  
Article 44  
El padró o matricula de contribuents tindrà la consideració d'un registre permanent i públic, que podrà dur-se mitjançant qualsevol procediment, fins i tot mecànic, que l'Entitat Local acorda establir. En els casos en què existesca fitxer o registre informatitzat, aquells que tinguen la condició d'interessats, segons la Llei de Procediment Administratiu, tindran dret a consultar-lo i a obtenir certificacions sobre les seues dades, les quals tindran el mateix valor que les lliurades a partir dels fitxers tradicionals.  
Refundició de la liquidació i recaptació de tributs  
Article 45  
1. Podrà refondre's la liquidació i la recaptació de les exaccions que afecten a un mateix subjecte passiu.  
2. La refosa requerirà els requisits següents:  
2.1. Pel que fa a la liquidació han de constar-hi les bases i els tipus o quotes de cada concepte, amb la qual cosa quedaran determinades i individualitzades cadascuna de les liquidacions que es refonen.  
2.2. Pel que fa a la recaptació, hauran de constar per separat les quotes relatives a cada concepte, la suma del qual determinarà la quota refosa a exaccionar mitjançant el document únic.  
3. Les quotes relatives a cada concepte tributari podran ser recurrides de forma independent respecte de la quota refosa i serà d?aplicació amb aquest efecte el règim general de suspensió i recurs.  
Cuotes la gestió de les quals resulta antieconòmica per als interessos municipals  
Article 46  
1. Deixaran de liquidar-se, seran anul·lades d?ofici o seran baixa, segons la situació del seu procés respectiu de gestió, aquelles quotes que pel seu valor resulten antieconómiques per a la Hisenda Local, per excedir l?import potencial de les seues despeses de gestió al de la respectiva quota.  
2. Cada Ordenança reguladora dels tributs propis fixarà, si s'escau, la quantia màxima del límit per tal que opere la previsió de l'apartat precedent.  
3. L?Entitat Local podrà excloure, sense cap limitació, els conceptes o quotes que, pels períodes de meritació, sistemes de cobrament o qualsevol altra circumstància, considere que no han de ser objecte de baixa automàtica, per raó de l'antieconomicitat de les quotes que es preveu a aquest article.  
TITOL III   
Normes de recaptació tributària  
Normes de recaptació  
Article 47  
Disposició general.  
1. La gestió recaptatòria consisteix en l?exercici de la funció administrativa adreçada a la realització de tots els recursos que constitueixen la Hisenda Local.  
2. La recaptació es podrà realitzar:  
a) En període voluntari.  
b) En període executiu.  
3. En període voluntari, aquells que estiguen obligats al pagament, faran efectius els deutes dins els terminis assenyalats amb aquesta finalitat. En període executiu, la recaptació serà realitzada coercitivament per via d'urgència sobre el patrimoni del que està obligat que no haja complert la seua obligació al període voluntari.  
Sistema de recaptació  
Article 48  
1. L?Administració podrà utilitzar per a la recaptació dels seus tributs qualsevol dels sistemes que autoritza la Llei.  
2. Tanmateix, preferentment els valors en rebut es recaptaran en període voluntari mitjançant entitats col·laboradores, tot i atenent les normes i bases aprovades, o que aprove aquesta Entitat Local.  
Classificació dels deutes a efectes recaptatoris  
Article 49  
Els deutes tributaris que resulten de liquidacions practicades pels òrgans competents seran classificats a efectes de recaptació en:  
a) Notificades: per tal que el deute siga exigible serà indispensable el requisit de la notificació de forma legal.  
b) Sense notificació: són aquells deutes que per derivar directament de padrons o matricules de contribuents no cal la seua notificació individual, malgrat que el deute tributari varie periòdicament per aplicació de recàrrecs o augments del tipus impositiu prèviament determinats en la respectiva Ordenança. Tampoc no caldrà notificació individualitzada quan es tracte de modificació del deute tributari inclós en padrons o matricules que tinga el seu origen en la modificació de la base tributària, quan aquesta haja estat notificada, individualment o col·lectiva, segons la normativa que regule cada tribut.  
c) Autoliquidats: són aquells en els quals el subjecte passiu, mitjançant efectes timbrats o declaracions-liquidacions, compleix el pagament simultani del deute tributari.  
d) Concertats: aquells que hagueren estat objecte de concert, en els casos no prohibits per la Llei, prèvia sol·licitud de l?interessat.  
Lloc de pagament  
Article 50  
1. Els deutes tributaris notificats, autoliquidats i concertats s'hauran de satisfer, amb caràcter general, a la Tresoreria, tret que la notificació, instruccions de l'autoliquidació o regulació del concert establesquen altre lloc específic de pagament.  
2. Els deutes tributaris sense notificació s'abonaran a través de les oficines de recaptació, mentre subsistesquen i així ho haja establert l?Entitat Local, o dels serveis específics que s'hagen creat o mitjançant entitats bancàries i de les caixes d'estalvis col·laboradores, i donarà sempre informació oportuna i reglamentària als contribuents dels sistema elegit.  
Terminis de pagament  
Article 51  
1. Dels deutes notificats.  
Aquests deutes que es deriven, per regla general, de liquidacions directes individualitzades s'abonaran en període voluntari des de l'endemà de la data de notificació fins a l?últim dia hàbil del mes natural següent al de la notificació.  
2. D'aquells que es puguen mitjançant efectes timbrats.  
Hauran d'abonar-se en el moment de realització del fet imposable.  
3. D'aquells autoliquidats pel mateix subjecte passiu.  
Hauran de pagar-se al temps de la presentació de les corresponents declaracions, en les dates i terminis que assenyalen les Ordenances particulars de cada tribut. Amb caràcter general i supletori del que disposa cada Ordenança particular, l'autoliquidació s'haurà de fer des que tinga lloc el fet imposable fins a l?últim dia hàbil del mes natural següent a aquell en el qual s'haja produït.  
4. D'aquells que es puguen mitjançant concert.  
4.1. Els deutes concertats s'hauran d'abonar en els terminis que assenyalen els seus respectius convenis.  
4.2. Finalitzats aquests terminis, l?Administració podrà lliurar certificacions de descobert per tal de fer efectiu el deute concertat per via d'urgència, sense perjudici de la facultat de l?Administració de rescindir el concert.  
5. D'aquells deutes periòdics o que es puguen mitjançant rebut.  
5.1. El termini d'ingrés del període voluntari dels deutes per rebut serà de dos mesos comptadors a partir de la data en la qual quede obert el respectiu cobrament, tret que en circumstàncies especials aconsellen l'ampliació d'aquest termini. Aquesta ampliació serà acordada, en supòsits excepcionals acreditats en l'expedient, per la Presidència, i a aquesta ampliació es donarà la publicitat escaient.  
6. Els deutes no pagats en període voluntari es faran efectius per via d'urgència, tret d'allò previst als articles 91 i 92 del Reglament General de Recaptació.  
Pla de distribució del cobrament  
Article 52  
1. El Ple fixarà un termini per a la distribució durant l'any de la recaptació de les diferents exaccions que s'hagen de cobrar mitjançant rebut, per tal que, tot i mantenint el cobrament de les quotes per períodes anuals, per tal d?evitar la proliferació dels rebuts, es distribuesca el cobrament del conjunt de les execcions progressivament durant l?exercici; amb la qual cosa s?evitarà que els contribuents suporten amb caràcter general el pagament de totes les seues quotes anuals en un sol període, alhora que es distribueix també, harmònicament, l?ingrés dels recursos en la Tresoreria.  
2. L?esmentat pla haurà d'estar degudament aprovat i publicat per al coneixement general, en el Butlletí Oficial de la Província abans de l'acabament de l?exercici immediat anterior a aquell que es concrete la planificació. Una vegada aprovat aquest pla, per als exercicis següents només caldrà sotmetre a aquest procediment aquelles exaccions que foren noves o aquelles en les quals s'alteràs el període de cobrament programat anteriorment.  
3. Per regla general, en el pla de cobrament mitjançant rebut es distribuiran els diferents tributs en els períodes següents: de l?u de març a l?u de maig i de l?u de setembre a l?u de novembre.  
Recursos recaptats a través de la Hisenda de l?Estat  
Article 53  
Els recursos, la gestió dels quals, en part o en la seua totalitat, es realitzen a través de la Hisenda de l?Estat o organismes autònoms, seran gestionats per aquests d'acord amb la normativa i amb els sistemes que aquests tinguen establerts per tal de desenvolupar-la.  
Forma de pagament  
Article 54  
El pagament dels deutes tributaris hauran de fer-se en efectiu, tret que l'Ordenança própia de cada tribut dispose la utilització d'altres mitjans.  
Pagament en efectiu  
Article 55  
1. El pagament dels deutes tributaris que s'haja de realitzar en efectiu es farà per qualsevol dels mitjans següents:  
a) Diners de curs legal.  
b) Gir postal o telegràfic.  
c) Xec de compte corrent bancari o de Caixa d'Estalvis, degudament conformat per l'entitat.  
d) Xec bancari.  
e) Carta d'abonament o de transferència bancària o de Caixa d'Estalvis en els comptes oberts amb aquesta finalitat a favor de l'Ajuntament.  
2. Pel que fa a la forma, requisits, efectes extintius del deute, lliurament de carta de pagament i la resta de qüestions referides al pagament, s'ajustarà a allò que es preveu en el Reglament General de Recaptació de la Hisenda Pública i disposicions de desenvolupament.  
3. Malgrat allò previst anteriorment, quan es tracte de deutes tributaris de venciment periòdic, dels que no s'exigiren notificació expressa, es podrà acordar la domiciliació bancària o en Caixa d'Estalvis dels esmentats deutes, de forma que l'entitat actue com a administrador del subjecte passiu, i pagarà els deutes que aquest li haja autoritzat; aquesta domiciliació no necessita altre requisit que el previ avis per escrit a la Tresoreria i al banc del qual es tracte, dels conceptes contributius als quals efecte l'esmentada domiciliació.  
4. Aquesta domiciliació mentre no siga anul·lada per l'interessat, o rebutjada per l'entitat, tindrà validesa per un temps indefinit.  
Pròrrogues, ajornaments, fraccionaments  
Article 56  
Aquestes matèries estaran subjectes al que disposa la legislació específica del Règim Local, Llei General Tributària, Reglament General de Recaptació i la resta de disposicions concordants i complementàries, i s'aplicarà en qualsevol cas el corresponent recàrrec, sense perjudici que en supòsits molt qualificats i excepcionals es puga acordar discrecionalment a instància de l'interessat la supressió o variació de determinades garanties, quan quede suficientment justificat en l'expedient la impossibilitat de prestar-les.  
Procediment d'urgència   
Article 57  
1. S'iniciarà quan, acabats els respectius terminis d'ingrés en període voluntari, no s'hagués pagat el deute.  
2. El procediment serà regit pel que disposa el Reglament General de Recaptació i la resta de disposicions concordants i complementàries, vigents en cada moment.  
Crèdits incobrables  
Article 58  
Les quotes legítimament imposades que no hagen pogut fer-se efectives en el període d'urgència, per ignorar-se el domicili del deutor o per insolvència d?aquest, es podran declarar crèdits incobrables mitjançant resolució de la Presidència a proposta de la Tresoreria, una vegada fets els tràmits i d'acord amb les normes que s'estableixen al Reglament General de Recaptació.  
De l?ingrés o dipòsit previ  
Article 59  
1. L?Administració podrà utilitzar el sistema d'ingrés o el dipòsit previ d'acord amb el que disposa l'article 26 de la Llei 39/88, sempre que així s?establesca en la respectiva Ordenança particular, reguladora del tribut, i d'acord amb el procediment regulat als apartats següents d'aquest article. En aquest supòsit, en sol·licitar-se la prestació del servei o la realització de l'activitat administrativa, haurà d'acreditar-se mitjançant l?escaient carta de pagament, l?ingrés de l?import de les quantitats corresponents.  
2. La liquidació que es practique per tal de realitzar aquest ingrés previ, tindrà el caràcter de provisional i en cap cas facultarà per a la prestació del servei o realització de l'activitat administrativa, de què es tracte, que només podrà dur-se a terme quan s'obtinga l'autorització corresponent.  
3. Als efectes del paràgraf anterior, els interessats presentaran a les oficines de l?Entitat Local declaració de les bases tributàries i la resta d'elements necessaris per a la liquidació de l?exacció.  
4. Una vegada arribat el moment de practicar la liquidació definitiva pels serveis o activitats que s'autoritzen o realitzen, segons els casos, es compensarà en aquesta liquidació l?import de l?ingrés o dipòsit previ.  
5. Si de la liquidació definitiva resultara quantitat a exaccionar per diferència a favor de l?Entitat Local, es notificarà a l?interessat i es seguirà els tràmits reglamentaris per a la seua gestió. Si no l?hagués, es considerarà automàticament definitiu l?ingrés previ, sense necessitat de cap altre tràmit. Si, pel contrari, es donara ròssec a favor del contribuent, aquest quedarà a la seua disposició i es tornarà d'ofici sense necessitat de petició de l?interessat.  
6. L?import de l?ingrés previ es tornarà a l?interessat, sempre que, per causes no imputables a aquest, es deixara de prestar el servei o de realitzar l'activitat administrativa. Amb tot açò, quan es tracte de llicències, el servei s?entendrà com a prestat, i meritada la taxa, pel fet de realitzar-se l'activitat adreçada a la seua concessió, malgrat que aquesta no hi tinguera lloc.  
TITOL IV   
Investigació i inspecció  
Investigació i inspecció  
Article 60  
1. L?Administració investigarà els fets, actes, situacions, activitats, explotacions i les altres circumstàncies que integren o condicionen el fet imposable, i comprovaran la valoració de la base de gravamen.  
2. La investigació serà realitzada mitjançant l'examen de documents, llibres, fitxers, factures, justificants i apuntacions de comptabilitat principal o auxiliar del subjecte passiu; també amb la inspecció de béns, elements, explotacions i qualsevol altre antecedent d'informació que calga per tal de determinar el tribut.  
3. A fi d'acomplir el que disposa els apartats anteriors, l'Entitat Local podrà establir, amb subjecció al seu Reglament Orgànic, els serveis d'inspecció de tributs.  
Deure de col·laboració  
Article 61  
1. Els subjectes passius estan obligats a dur i a conservar els llibres de comptabilitat, registre i els altres documents que en cada cas siga establert, així com a facilitar la pràctica de les inspeccions, proporcionant a l'Administració les dades, informes i antecedents o justificants que tinguen relació amb el fet imposable.  
2. Qualsevol persona natural o jurídica, privada o pública, per simple deure de col·laboració amb l'Administració, estarà obligada, a requeriment d?aquesta, a proporcionar tota classe de dades, informes o antecedents amb transcendència tributària deduïts de les seues relacions amb altres persones.  
Documentació de les actuacions de la inspecció  
Article 62  
Les actuacions de la inspecció, sempre que hagen de tenir alguna transcendència econòmica per als subjectes passius, seran documentades mitjançant:  
- Diligències: per tal de fer constar tots els fets o circumstàncies rellevants que es produesquen en el curs del procediment inspector, així com les manifestacions de les persones que hi intervenen.  
- Comunicacions: mitjans documentals, mitjançant els quals la inspecció és relacionada unilateralment amb qualsevol persona o organisme, en l'exercici de les seues funcions.  
- Actes prèvies o definitives: documents en els quals s'arrepleguen els resultats de les actuacions de la inspecció i és proposada la regularització de les situacions del subjecte passiu pel que fa a la Hisenda Local, amb expressió, si s'escau, de les infraccions observades, i s?inclourà quan pertoque, els interessos de demora i la sanció aplicable.  
Contingut de les actes de la inspecció  
Article 63  
1. A les actes d'inspecció serà consignat:  
a) El nom i cognoms de la persona amb la qual s'entén la diligència i el caràcter o representació amb què hi comparega.  
b) Els elements essencials del fet imposable i de la seua atribució al subjecte passiu.  
c) " regulació de les situacions tributàries que es considere procedent.  
d) La conformitat o disconformitat del subjecte passiu o del seu representant.  
2. Quan el subjecte passiu no subscriga l'acta o si la subscriu no prestara la seua conformitat a les circumstancies en ella consignades, de la mateixa manera que quan l'acta no es subscriguera per persona suficientment autoritzada per a fer-ho, s'incoarà l?expedient administratiu escaient al qual servirà de capçalera l'acta de referència en què es donarà al subjecte passiu un termini de quinze dies per tal de presentar les seues al·legacions.  
3. La resolució de l?expedient serà notificada a l?interessat conjuntament amb la liquidació que recaiga i es podrà formular, davant el mateix òrgan que dictà l'acte administratiu, el corresponent recurs de reposició.  
4. En qualsevol cas la inspecció serà regida per les normes contingudes als articles 140 i següents de la Llei General Tributària i pel Reial Decret 939/86, de 25 d?abril (BOE núm. 115, de 14 de maig), pel qual s'aprova el Reglament General d'Inspecció dels Tributs.  
La denúncia  
Article 64  
1. L?acció de denúncia pública és independent de l?obligació de col·laborar amb l'Administració.  
2. L?acció de denúncia serà pública, i per tal que produesca drets a favor del denunciant s'haurà d'estendre, signar-se i ratificar-se per escrit. S'acreditarà la personalitat i es constituirà un dipòsit del deu per cent de l?import de la infracció denunciada.  
3. Si la comprovació de la denúncia produira despeses es cobriran amb l?import del dipòsit, sinó resultara certa, s'ingressarà aquest import en la Caixa de la Corporació, una vegada deduïda la quantitat necessària per tal de satisfer, si s?escau, les despeses originades.  
4. Si la denúncia resultara certa, i una vegada realitzat l?ingrés del deute tributari, el denunciant tindrà dret, a més a més del cinquanta per cent de la multa, que resulte definitivament imposada a la devolució del dipòsit que haguera fet o del que sobra en haver-se originat despeses en la comprovació de la denúncia, per a la qual cosa l'Administració haurà de presentar-li el compte escaient.  
DISPOSICIO ADDICIONAL  
Per a allò que no disposa aquesta Ordenança regirà la Llei Reguladora de les Hisendes Locals, així com la Legislació General Tributària de l?Estat, de les quals serà supletòria la Llei General Pressupostària, i les respectives Lleis que dicte la Generalitat Valenciana en el marc i d'acord a l?esmentada Legislació Estatal.  
DISPOSICIO FINAL  
1. Aquesta Ordenança, que consta de 64 articles i una Disposició Addicional, fou aprovada pel Ple.  
- Provisionalment en data   
- Definitivament en data   
2. Aquesta Ordenança vigirà a partir de L?1 de gener de 1990 i continuarà d'ara endavant fins que l?ajuntament aprove la seua modificació o derogació.